|  |
| --- |
| Številka: 007-146/2016 - 15 |
| Ljubljana: 28. septembra 2016 |
| EVA 2016-2550-0063 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o koncesiji za rabo vode za proizvodnjo pijač v Sončni elektrarni Bah Dragica Bah, s. p., iz vrtine B-1/09 – predlog za obravnavo |
| 1. Predlog sklepov vlade: |
| Na podlagi prvega odstavka 137. člena ter tretjega in dvanajstega odstavka 199.a člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) ter 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) je Vlada Republike Slovenije na … seji dne … sprejela naslednji  SKLEP:Vlada Republike Slovenije je izdala Uredbo o koncesiji za rabo vode za proizvodnjo pijač v Sončni elektrarni Bah Dragica Bah, s. p., iz vrtine B-1/09, ki se objavi v Uradnem listu Republike Slovenije.  Mag. Lilijana Kozlovičgeneralna sekretarkaPREJMEJO: * Ministrstvo za okolje in prostor
* Ministrstvo za finance
* Ministrstvo za gospodarski razvoj in tehnologijo
* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Irena Majcen, ministrica za okolje in prostor
* Leon Behin, generalni direktor, Direktorat za vode in investicije, Ministrstvo za okolje in prostor
* Tomaž Štembal, podsekretar, Ministrstvo za okolje in prostor
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Gradivo je koncesijski akt, ki določa posebno pravico do rabe vode za proizvodnjo pijač. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo za koncesijo, vsebino koncesijske pogodbe, kjer se podrobneje uredijo medsebojna razmerja med koncedentom in koncesionarjem, in nadzor nad izvajanjem koncesije. Na podlagi tega koncesijskega akta se koncesija podeljuje brez javnega razpisa na podlagi prvega odstavka 137. člena ter tretjega in dvanajstega odstavka 199.a člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15).S pridobitvijo koncesije bo Sončna elektrarna Bah Dragica Bah, s. p., lahko pridobila gradbene dokumente za gradnjo polnilnice za proizvodnjo pijač. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | **DA**/NE |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:/ |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | + 14.520 |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Koncesionar bo plačeval plačilo za koncesijo, katerega višina se izračuna po enačbi iz 6. člena uredbe.V skladu s tretjim odstavkom 123. člena Zakona o vodah obveznost plačila za vodno pravico nastopi z dnem začetka izvajanja vodne pravice. Za začetek izvajanja vodne pravice se šteje dan, ko je pijača dana v promet.V primeru obravnavane uredbe ne gre za obstoječo rabo, kakor je bil primer koncesijskih aktov, ki jih je vlada podelila v lanskem letu, temveč za novega uporabnika vode. V lanskem letu so bile podeljene vse manjkajoče vodne pravice za obstoječe uporabnike vode, ki so vodo dejansko že uporabljali, niso pa še plačevali za vodno pravico. Stanje glede podelitve vodne pravice je tako sanirano za nazaj. V obravnavi je pobuda, ki je bila podana za novo uporabo vode, torej za uporabnika vode, ki v času podaje pobude, vode še ni rabil. V vladnem gradivu finančnih posledic ni bilo mogoče oceniti za prva tri leta, ker bo novi koncesionar šele pridobival gradbeno dovoljenje in gradil. Po pridobitvi uporabnega dovoljenja v letu 2019 bo v drugi polovici leta 2019 začel izvajati poskusno proizvodnjo. Za četrto leto je tako podana groba ocena finančnih posledic.Groba finančna ocena je izdelana na podlagi starih podatkov povprečnega čistega prihodka primerljive industrije proizvodnje pijač za 2015 v višini 344 evrov/m3, na sedanji ceni Vkoncesija 1,91 evra ter seveda tudi grobi oceni možne prodane količine pijač v letu 2019 v višini 2.000 m3, kar v letu 2019 znese 14.520 evra. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Tretji odstavek 137. člena ZV-1 določa, da če je za rabo iz prvega odstavka prejšnjega člena treba pridobiti dovoljenje za poseg v prostor skladno s predpisi s področja urejanja prostora in graditve objektov, je podlaga za izdajo koncesijskega akta tudi prostorski akt države ali lokalne skupnosti. Iz dopisa Oddelka za prostorsko načrtovanje in varstvo okolja Občine Šentjur št. 3501-429/2013-4(261) z dne 12. 11. 2013 je razvidno, da predmetno območje ureja Odlok o prostorsko ureditvenih pogojih Občine Šentjur (v nadaljnjem besedilu: PUP, Uradni list RS, št. 78/03). Po 8. členu PUP je možna dopolnilna dejavnost v okviru 50 odstotkov objekta maksimalno možnih dimenzij glede na dovoljeno pozidanost, intenzivnosti izrabe zemljišča in preostale pogoje odloka.Gradivo je bilo objavljeno tudi na E–demokraciji.Predlogi in pripombe združenj so bili upoštevani:* v celoti, /
* večinoma, /
* delno, /
* niso bili upoštevani. /

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| Datum objave:  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
|  IRENA MAJCEN MINSTRICA |

**PRILOGI:**

* predlog uredbe
* obrazložitev

**PREDLOG**

EVA 2016-2550-0063

Na podlagi prvega odstavka 137. člena ter tretjega in dvanajstega odstavka 199.a člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) ter 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) Vlada Republike Slovenije izdaja

**UREDBO**

**o koncesiji za rabo vode za proizvodnjo pijač v Sončni elektrarni Bah Dragica Bah, s. p.,**

**iz vrtine B-1/09**

I PREDMET IN OBSEG KONCESIJE

1. člen

(predmet koncesije)

1. Ta uredba je koncesijski akt, na podlagi katerega Vlada Republike Slovenije (v nadaljnjem besedilu: vlada) podeli koncesijo za rabo podzemne vode za proizvodnjo pijač (v nadaljnjem besedilu: koncesija) iz vrtine B-1/09 (ID-znak: 1231-142/2), koordinate X: 111246, Y: 541121, Z: 376.
2. Obseg vodne pravice, izražen kot največja dovoljena skupna letna prostornina (količina) rabe podzemne vode iz vrtine B-1/09, je 22.100 m3/leto. Največja dovoljena trenutna prostornina (količina) rabe podzemne vode iz vrtine B-1/09 je 0,7 l/s.
3. Koncesija se podeli za rabo podzemne vode za proizvodnjo pijač s klasifikacijsko številko 12.1. v skladu s predpisom, ki ureja klasifikacijo vrst posebne rabe vode in naplavin.
4. Območje koncesije obsega območje vrtine B-1/09 in zajema podzemno vodo iz vodnega telesa podzemne vode VTPodV\_1008 »Posavsko hribovje do osrednje Sotle«, in sicer iz prvega dolomitnega vodonosnika in vodonosnika v apnenčastih kamninah.
5. Napajalno območje vrtine B-1/09 in meja tega območja se prikažeta na digitalnem podatkovnem sloju v državnem koordinatnem sistemu in objavita v informacijskem sistemu okolja.

II POGOJI ZA PRIDOBITEV IN IZVAJANJE KONCESIJE

2. člen

(pogoji za pridobitev koncesije)

1. Koncesija se podeli osebi, ki je dala pobudo za pridobitev koncesije za proizvodnjo pijač.
2. Oseba iz prejšnjega odstavka pridobi koncesijo brez javnega razpisa, če:
3. je do 21. decembra 2013 vložila pobudo za izdajo koncesijskega akta oziroma vlogo za izdajo koncesije v skladu s predpisi, ki urejajo vode;
4. je registrirana za izvajanje dejavnosti proizvodnje pijač;
5. proti njej ni uveden postopek prisilne poravnave, stečaja ali likvidacijski postopek ali ni prenehala poslovati na podlagi sodne ali druge prisilne odločbe.
6. Koncesija se podeli za 30 let.
7. Koncesijsko obdobje iz prejšnjega odstavka začne teči z dnem sklenitve koncesijske pogodbe.

3. člen

(pogoji izvajanja koncesije)

1. Oseba, ki pridobi koncesijo (v nadaljnjem besedilu: koncesionar), mora pri izvajanju koncesije izpolnjevati naslednje okoljevarstvene pogoje ter pogoje varstvenega režima in načina rabe podzemne vode:
2. zagotavljati, da največja dovoljena letna prostornina (količina) rabe podzemne vode in največja dovoljena trenutna prostornina (količina) rabe podzemne vode iz drugega odstavka 1. člena te uredbe nista preseženi;
3. zagotavljati, da s svojo dejavnostjo ne povzroči poslabšanja ali ne prepreči doseganja dobrega kemijskega in količinskega stanja vodnega telesa podzemne vode, določenega v skladu s predpisom, ki ureja stanje podzemnih voda;
4. imeti črpališče urejeno tako, da je preprečen vnos onesnaževal v vodonosnik;
5. dejavnost izvajati tako, da pride le do občasnih sprememb toka podzemne vode ali stalnih sprememb toka le na omejenem prostoru, vendar pa to ne sme povzročiti vdora druge vode ter stalnega in jasno izraženega umetnega trenda v spremembah toka, zaradi katerega bi do takih vdorov lahko prišlo pozneje;
6. zagotavljati monitoring v skladu s 4. členom te uredbe in prilogo, ki je sestavni del te uredbe;
7. izvajati ukrepe iz predpisa, ki ureja načrt upravljanja voda za vodni območji Donave in Jadranskega morja, in
8. uporabljati podzemno vodo izključno za lastne potrebe, za katere se podeljuje koncesija.
9. Koncesionar mora pri izvajanju koncesije izpolnjevati naslednje naravovarstvene pogoje:
10. zagotavljati, da ne ogroža naravnega ravnovesja vodnih in obvodnih ekosistemov, in
11. preprečiti škodljive vplive ter ogrožanje naravnih vrednot in območij, varovanih po predpisih, ki urejajo ohranjanje narave.
12. Koncesionar mora pri izvajanju koncesije izpolnjevati druge pogoje, in sicer:
13. skrbeti za varstvo objektov in naprav za rabo podzemne vode ter za njihovo redno vzdrževanje;
14. vzpostaviti stalen nadzor nad objekti in napravami za rabo podzemne vode ter zagotavljati dostop samo pooblaščenim osebam koncesionarja;
15. dopustiti izvajanje meritev za potrebe državnega monitoringa podzemnih voda na vrtini, ki jo upravlja;
16. po navodilu koncedenta sodelovati pri izvajanju kratkotrajne (do 24-urne) popolne prekinitve odvzema vode, ki jo zaradi ocenjevanja količinskega stanja podzemne vode praviloma enkrat letno istočasno izvedejo vsi koncesionarji, ki odvzemajo vodo iz istega vodonosnika (prekinitveni test);
17. zagotoviti koncedentu brezplačen dostop do podatkov o dosedanjih raziskavah, ki lahko dajo podatke o podzemni vodi;
18. trajno hraniti tehnično, litološko, hidrogeološko dokumentacijo in dokumentacijo, potrebno za izvajanje monitoringa iz 4. člena te uredbe, v tiskani in digitalni obliki;
19. zagotoviti brezplačni dostop do vseh podatkov, ki se nanašajo na rabo vode;
20. vzdrževati ali sanirati vrtino, izvedeno pri raziskavah vodnega vira, ki je predmet koncesije;
21. po prenehanju koncesije z objekti in napravami, potrebnimi za izvajanje koncesije, ravnati v skladu z zakonom, ki ureja vode;
22. sodelovati s koncedentom pri izvajanju izrednih ukrepov, če se poveča stopnja ogroženosti zaradi škodljivega delovanja voda, ali intervencijskih in sanacijskih ukrepov ob naravni nesreči zaradi škodljivega delovanja voda in
23. omogočiti brezplačno uporabo objektov in naprav v primeru suše, nenadnega onesnaženja ali poškodbe sistema za oskrbo s pitno vodo, če je to potrebno zaradi zagotavljanja oskrbe s pitno vodo.
24. Koncesionar mora s tehničnimi ali drugimi ukrepi, vključno z zmanjšanjem dovoljene rabe podzemne vode, v določenem obdobju prilagoditi izvajanje koncesije novim razmeram, če pride do:
25. značilnega trenda zniževanja gladine podzemne vode, ki zajema vsaj šestletno obdobje;
26. značilnega trenda negativnih učinkov dolgoročnih sprememb režima toka podzemne vode;
27. preseganja količinskega obnavljanja vodonosnega sistema ali
28. vdora vode iz sosednjega vodonosnika ali površinske vode.
29. Pojave iz prejšnjega odstavka ugotovi koncesionar na podlagi podatkov monitoringa iz 4. člena te uredbe ali ga o njih obvesti pristojni upravni organ.
30. Koncesionar mora odvzemati podzemno vodo in izvajati koncesijo tako, da ne vpliva na drugo dovoljeno posebno rabo vode.

4. člen

(monitoring)

1. Koncesionar mora zagotavljati izvajanje monitoringa, ki obsega monitoring odvzetih količin podzemne vode ter monitoring vpliva rabe vode in nadzor nad hidravličnimi značilnostmi vrtine v skladu z zahtevami iz priloge te uredbe.
2. Monitoring se izvaja po programu, ki ga za obdobje treh zaporednih koledarskih let (v nadaljnjem besedilu: program monitoringa) pripravi koncesionar, potrdi pa Agencija Republike Slovenije za okolje (v nadaljnjem besedilu: agencija).
3. Monitoring je treba izvajati v skladu s predpisi, ki urejajo monitoring podzemnih in površinskih voda, in v skladu s predpisi, ki urejajo meroslovje.
4. Koncesionar mora predložiti agenciji v potrditev program monitoringa najpozneje do 1. julija zadnjega leta pred začetkom novega obdobja, za katero se pripravlja program monitoringa. Agencija potrdi program monitoringa v enem mesecu po njegovem prejemu. Če agencija ugotovi, da program monitoringa ni pripravljen v skladu s prejšnjim odstavkom in prilogo te uredbe, mora koncesionar v enem mesecu od prejema ugotovitev in priporočil agenciji poslati popravljen program monitoringa.
5. Koncesionar mora najpozneje do 28. februarja tekočega leta poslati agenciji poročilo o meritvah, obdelavi podatkov in rezultatih izvajanja monitoringa za preteklo leto v skladu s prilogo te uredbe.
6. Poročilo iz prejšnjega odstavka vsebuje:
* poročilo o meritvah za preteklo leto, ki vsebuje splošni opis izvajanja monitoringa in posebnosti v obdobju, na katero se nanaša;
* rezultate monitoringa za preteklo leto, ki vsebujejo rezultate po posameznih sestavnih delih monitoringa in parametrih, ter
* obdelavo oziroma analizo in razlago podatkov monitoringa.
1. Obrazec poročila iz petega odstavka tega člena je objavljen na spletni strani agencije.

III PLAČILO ZA KONCESIJO

5. člen

(opredelitev plačila za koncesijo)

1. Koncesionar plačuje plačilo za koncesijo za vsako leto rabe vode.
2. Obveznost plačila za koncesijo nastopi z dnem začetka izvajanja koncesije.
3. Koncesionar mora ministrstvu, pristojnemu za vode, sporočiti dan začetka izvajanja koncesije iz prejšnjega odstavka v 14 dneh od začetka izvajanja koncesije.

6. člen

(višina plačila za koncesijo)

1. Plačilo za koncesijo se določi za vsako koledarsko leto posebej.
2. Višina plačila za koncesijo se za posamezno koledarsko leto za podzemno vodo, ki se daje v promet kot naravna mineralna voda, namizna voda in brezalkoholna pijača, izračuna po naslednji enačbi:

Vpl. = 0,01 x Pčisti-prihodek + Vkoncesija x (2,66 x Qnaravna + 2 x Qnamizna + Qpijač),

pri čemer je:

– Vpl.: plačilo za koncesijo za podzemno vodo, ki se daje v promet kot naravna mineralna voda, namizna voda in brezalkoholna pijača, izraženo v eurih,

– Pčisti-prihodek: čisti letni prihodek od prodaje naravne mineralne vode, namizne vode in brezalkoholnih pijač, ki je izkazan v izkazu poslovnega izida proizvajalca pijač za leto, za katero se določa plačilo za koncesijo, izražen v eurih,

– Qnaravna: letna količina podzemne vode, ki jo je koncesionar dal v promet kot naravno mineralno vodo v letu, za katero se določa plačilo za koncesijo, izražena v 1.000 litrih,

– Qnamizna: letna količina podzemne vode, ki jo je koncesionar dal v promet kot namizno vodo v letu, za katero se določa plačilo za koncesijo, izražena v 1.000 litrih,

– Qpijač: letna količina podzemne vode, ki jo je koncesionar dal v promet kot brezalkoholno pijačo v letu, za katero se določa plačilo za koncesijo, izražena v 1.000 litrih,

– Vkoncesija: višina plačila za koncesijo za 1.000 litrov stekleničene podzemne vode, izražena v eurih.

1. Višino plačila za koncesijo za 1.000 litrov stekleničene podzemne vode (Vkoncesija) določi vlada s sklepom, ki se objavi v Uradnem listu Republike Slovenije, in se izračuna po naslednji enačbi:

0,08xPvodno-povračilo

Vkoncesija = -------------------------------------

Q1 + 2xQ2 + 2,66xQ3,

pri čemer je:

– Pvodno-povračilo: vsota vseh plačil vodnega povračila, odmerjenega izvajalcem lokalnih gospodarskih javnih služb oskrbe s pitno vodo v skladu s predpisi, ki urejajo plačevanje vodnih povračil, izražena v eurih,

– Q1: letna količina odvzete podzemne vode, ki je bila dana v promet v brezalkoholnih pijačah, izražena v 1.000 litrih,

– Q2: letna količina odvzete podzemne vode, ki je bila dana v promet kot izvirska voda, namizna voda ali v pivu, izražena v 1.000 litrih,

– Q3: letna količina odvzete podzemne vode, ki je bila dana v promet kot naravna mineralna voda, izražena v 1.000 litrih.

1. Vrednosti za Pvodno-povračilo, Q1, Q2 in Q3 iz prejšnjega odstavka so izračunane iz podatkov o odmeri vodnih povračil in proizvodnji pijač v letu, ki je dve leti pred obračunskim letom plačila za koncesijo.

7. člen

(pošiljanje podatkov, potrebnih za izračun plačila za koncesijo)

Koncesionar mora organu v sestavi ministrstva, pristojnega za vode, ki je pristojen za pobiranje plačila za koncesijo, vsako leto najpozneje do 31. marca poslati podatke, potrebne za izračun plačila za koncesijo iz prejšnjega člena za preteklo leto.

8. člen

(način plačevanja plačila za koncesijo)

1. Koncesionar plačuje za koncesijo med letom v obliki dveh akontacij in sicer na podračun, določen s predpisom, ki ureja podračune in način plačevanja obveznih dajatev in drugih javnofinančnih prihodkov, na podlagi računa.
2. Akontacija znaša polovico zneska, izračunanega po enačbi iz drugega odstavka 6. člena te uredbe.
3. Prva akontacija v letu zapade v plačilo zadnji plačilni dan v juniju, druga akontacija v letu pa zadnji plačilni dan v decembru.
4. Za nepravočasno plačane zneske akontacij oziroma plačila za koncesijo mora koncesionar plačati zakonite zamudne obresti.
5. Koncesionar, ki med letom preneha izvajati koncesijo, mora organu iz prejšnjega člena v 30 dneh po prenehanju izvajanja koncesije poslati podatke iz 6. člena te uredbe.

9. člen

(poračun)

1. Morebitno razliko med z akontacijama vplačanimi zneski in višino plačila za koncesijo, določeno v skladu s 6. členom te uredbe, je treba plačati na način iz prvega odstavka prejšnjega člena ali vrniti koncesionarju v 60 dneh po izdaji poračuna plačil za koncesijo.
2. Če koncesionar ni poslal podatkov iz 6. člena te uredbe v predpisanem roku ali je poslal napačne podatke, se za določitev višine plačila za koncesijo uporabijo podatki, s katerimi razpolaga organ iz 7. člena te uredbe.

10. člen

(hramba dokumentacije)

Koncesionar mora hraniti podatke, pridobljene na podlagi monitoringa iz 4. člena te uredbe, še najmanj pet let po preteku koncesijskega obdobja.

IV KONCESIJSKA POGODBA

11. člen

(sklenitev in vsebina koncesijske pogodbe)

1. Medsebojna razmerja med koncedentom in koncesionarjem se podrobneje uredijo s koncesijsko pogodbo.
2. Koncesijska pogodba je sklenjena, ko jo podpišeta obe pogodbeni stranki.
3. V koncesijski pogodbi se poleg vsebin, ki jih določata zakon, ki ureja vode, in zakon, ki ureja varstvo okolja, določijo zlasti:
4. medsebojna razmerja v zvezi z morebitno škodo, povzročeno z izvajanjem ali neizvajanjem koncesije;
5. razmerja ob spremenjenih in nepredvidljivih okoliščinah;
6. način finančnega in strokovnega nadzora;
7. pogodbene kazni zaradi neizvajanja ali nepravilnega izvajanja koncesij;
8. prenos oziroma odstranitev objektov in naprav ter sanacija vrtine po prenehanju koncesije in
9. medsebojno obveščanje.
10. V koncesijski pogodbi se poleg vsebin iz prejšnjega odstavka podrobneje določijo tudi ukrepi in pogoji iz 3. člena te uredbe na podlagi podatkov o:
11. globini črpanja podzemne vode na ustju vrtine;
12. stanju podzemnih voda na vodnem telesu iz četrtega odstavka 1. člena te uredbe;
13. uporabljanju podzemne vode za oskrbo s pitno vodo;
14. varstvenih območjih v skladu s predpisi, ki urejajo vode;
15. ukrepih iz predpisa, ki ureja načrt upravljanja voda za vodni območji Donave in Jadranskega morja, ter
16. varstvenih in razvojnih usmeritvah oziroma mnenjih, če se rabi voda na območju naravne vrednote oziroma na območju, varovanem po predpisih, ki urejajo ohranjanje narave.

V PREHODNE IN KONČNA DOLOČBA

1. člen

(izhodiščna vrednost enote posebne rabe vode v prehodnem obdobju)

(1) Vlada sprejme sklep iz tretjega odstavka 6. člena te uredbe v enem letu od uveljavitve te uredbe.

(2) Do uveljavitve sklepa iz prejšnjega odstavka znaša višina plačila za koncesijo za 1.000 litrov ustekleničene podzemne vode Vkoncesija 1,91 eura.

1. člen

(prvi program monitoringa in prvo poročilo o monitoringu)

1. Koncesionar mora prvi program monitoringa iz drugega odstavka 4. člena te uredbe predložiti agenciji v potrditev najpozneje v šestih mesecih od začetka izvajanja koncesije.
2. Koncesionar mora prvič poslati poročilo iz petega odstavka 4. člena te uredbe najpozneje do 28. februarja leta, ki sledi letu potrditve prvega programa monitoringa.

14. člen

(prvo plačilo za koncesijo)

Ne glede na določbe 8. člena te uredbe se prva akontacija plačila za koncesijo obračuna naslednje leto po začetku izvajanja koncesije.

 15. člen

 (začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. Ljubljana, dne EVA 2016-2550-0063 Vlada Republike Slovenije

dr. Miro Cerar predsednik

**Priloga 1**

**MONITORING**

**I Splošno**

Monitoring iz 4. člena te uredbe vključuje:

* monitoring odvzetih količin podzemne vode,
* monitoring vpliva rabe in nadzor nad hidravličnimi značilnostmi vrtine.

Koncesionar mora zagotavljati kakovost podatkov z meroslovnim obvladovanjem merilne opreme. Postopek izvajanja meritev mora zagotavljati primerljivost rezultatov v celotnem obdobju programa monitoringa. Koncesionar mora hraniti vse pridobljene podatke v času trajanja koncesije.

**II Monitoring odvzetih količin podzemne vode**

Z monitoringom odvzetih količin podzemne vode se spremlja količina odvzete podzemne vode z opravljanjem meritev dejanske količine odvzete podzemne vode z ustreznim merilnikom pretoka vode in elektronskim zapisovanjem tako, da se trenutna količina in skupna odvzeta količina podzemne vode lahko kadar koli preverita.

**III Monitoring vpliva rabe vode in nadzor nad hidravličnimi značilnostmi vrtine**

1. Za ugotavljanje morebitnih sprememb razmer se izvajata monitoring vpliva rabe vode in nadzor nad hidravličnimi značilnostmi objekta za odvzem vode. Pri tem se spremljajo:

* stopnja količinskega obnavljanja,
* stalnost fizikalno-kemijskih značilnosti podzemne vode in
* stalnost hidravličnih značilnosti objekta za odvzem podzemne vode (v nadaljnjem besedilu: objekt).

2. Spremljanje stopnje količinskega obnavljanja

Stopnjo količinskega obnavljanja podzemne vode je treba ugotavljati s stalnim spremljanjem gladine oziroma tlaka podzemne vode, pretoka odvzete vode in njihovega trenda za posamezne objekte ter to letno vrednotiti v povezavi z rezultati vsakoletne kratkotrajne istočasne in popolne prekinitve odvzema podzemne vode v celotnem termalnem vodonosniku (prekinitveni test).

Ugotavljati je treba:

* razpon gladine podzemne vode ter sezonski in dolgoročni trend,
* odvisnost znižanja gladine podzemne vode od količine črpanja in hidroloških razmer,
* učinke kratkotrajnih popolnih prekinitev rabe (odvzema) podzemne vode (prekinitveni test),
* doseganje kritične vrednosti gladine podzemne vode.

Monitoring spremljanja stopnje količinskega obnavljanja je treba izvajati z meritvami:

* odvzete količine vode iz vrtine za odvzem vode in
* gladine (tlaka) podzemne vode v vrtini za odvzem.

Meritev pretoka odvzetih količin vode mora biti stalna in zvezna z zapisovanjem trenutne količine pretoka in kumulativne količine načrpane vode najmanj enkrat na uro.

Meritve gladine podzemne vode na vrtini za odvzem vode se izvajajo s tlačno sondo in elektronskim zapisovanjem gladine podzemne vode ali na drug način, ki omogoča primerljivo kakovost rezultatov. Meritev gladine (tlaka) podzemne vode mora biti stalna in zvezna z zapisovanjem podatkov najmanj enkrat na uro.

3. Spremljanje fizikalno-kemijskih značilnosti podzemne in odpadne vode

Z analizo fizikalno-kemijskih značilnosti podzemne vode iz vseh vrtin za odvzem vode je treba ugotavljati kemijsko sestavo in posredno tudi spremembo količinskega stanja (toplotne vrednosti) izkoriščanega vodonosnika.

Fizikalno-kemijske značilnosti vode je treba spremljati z analizo kemijske sestave podzemne vode iz vrtine za odvzem vode.

Ob vsakem vzorčenju za analizo kemijske sestave odvzete podzemne vode je treba na mestu objekta izmeriti:

osnovne fizikalno-kemijske lastnosti podzemne vode:

|  |
| --- |
| * specifično električno prevodnost,
 |
| * pH,
 |
| * oksidacijsko-redukcijski potencial,
 |
| * vsebnost kisika in nasičenost s kisikom;
 |

 nabor parametrov:

|  |  |
| --- | --- |
| * kalcij (Ca2+),
 |  |
| * magnezij (Mg2+),
 |  |
| * kalij (K+),
 |  |
| * natrij (Na+),
 |  |
| * hidrogenkarbonat (HCO3-),
 |  |
| * klorid (Cl-),
 |  |
| * sulfat (SO42-),
 |  |
| * fosfat (PO43-),
 |  |
| * nitrat (NO3-),
 |  |
| * nitrit (NO2-),
 |  |
| * amonij (NH4+),
 |  |
| * železo (Fe (skupno)),
 |  |
| * mangan (Mn (skupni)),
 |  |
| * sušni preostanek pri 105 °C,
 |  |
| * kremenico (SiO2),
 |  |
| * raztopljeni CO2,
 |  |
| * mineralizacijo (TDS – skupne raztopljene snovi).
 |  |
|  |  |

Pri določanju vsebnosti analiziranih parametrov je treba upoštevati najnižje razpoložljive meje zaznavanja in določanja (meja določljivosti analitske metode). V letnem poročilu o monitoringu je treba navesti meje zaznavnosti in meje določljivosti analitske metode.

Vzorčenje in analizo mora izvajati oseba z laboratorijem, akreditiranim za tovrstne analize.

4. Nadzor nad hidravličnimi značilnostmi vrtine

Nadzor nad hidravličnimi značilnostmi objekta je treba izvajati z:

1. vzdrževanjem opreme in objektov za rabo podzemne vode,
2. meritvami učinkovitosti in specifične izdatnosti vrtine za odvzem vode,
3. meritvami statičnih in dinamičnih pogojev v vrtini za odvzem vode.

K a)

Vsa opravljena dela in spremembe v ali pri objektu, v merilni opremi ali opremi za rabo podzemne vode je treba zapisovati in o tem poročati v letnem poročilu o monitoringu odvzetih količin podzemne vode. Enkrat tedensko je treba preverjati pravilno delovanje merilnih naprav.

K b)

Meritve učinkovitosti in specifične izdatnosti vseh vrtin za odvzem vode je treba opraviti po vnaprej izdelanem postopku: gre za kratkotrajen poskus, pri čemer je treba vrtino najprej ugasniti in počakati na kvazistabilizacijo gladine ter nato črpati najmanj tri različne količine po nekaj ur, s čimer se preizkusijo učinkovitost vrtine in njene morebitne izgube (črpalni poskus). Črpalni poskus mora biti prvič izveden v treh mesecih po sklenitvi koncesijske pogodbe, če so od zadnjega poskusa pretekla več kot tri leta, in drugič v tretjem letu prvega triletnega obdobja. Nato se črpalni poskus opravlja vsako šesto leto. Postopek izvajanja črpalnega poskusa se natančneje opredeli v programu monitoringa tako, da se zagotovi primerljivost rezultatov v celotnem časovnem obdobju.

K c)

Meritve statičnih in dinamičnih pogojev v vrtini za odvzem vode se izvajajo s spremljanjem gladine (tlaka) v času, ko se izvajajo črpalni poskusi iz prejšnje točke ali prekinitveni test iz 4. točke tretjega odstavka 3. člena te uredbe.

Obrazložitev

Uredba **o** koncesiji za rabo vode za proizvodnjo pijač v Sončni elektrarni Bah Dragica Bah, s. p.,

iz vrtine B-1/09 (v nadaljnjem besedilu: uredba) je koncesijski akt, ki daje posebno pravico do rabe podzemne vode za proizvodnjo pijač. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo ter vsebino koncesijske pogodbe, s katero se podrobneje uredijo medsebojna razmerja med koncedentom in koncesionarjem ter nadzor nad izvajanjem koncesije.

Pravna podlaga za podelitev koncesije za rabo podzemne vode za dejavnost proizvodnje pijač je določena v prvem odstavku 137. člena Zakona o vodah (Uradni list RS, št. 67/02, 110/02 – ZGO-1, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15; v nadaljnjem besedilu: ZV-1), ki določa, da se koncesijski akt lahko izda na podlagi določb zakona, ki ureja koncesijo na naravnih dobrinah, če iz načrta upravljanja voda izhaja, da količina in kakovost vodnega ali morskega dobra ali naplavin dovoljujeta nameravano rabo, ta pa je skladna z načelom trajnostne rabe voda, ter v 165. členu Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 48/12, 57/12, 82/13 in 56/15), ki ureja koncesijo na naravni dobrini.

Vrtina B-1/09 leži v VTPodV\_1008 »Posavsko hribovje do osrednje Sotle«, in sicer iz prvega dolomitnega vodonosnika in vodonosnika v apnenčastih kamninah. Predmetno območje ne spada med območja, kjer je stanje podzemne vode kritično, zato tu ni sporna podelitev koncesije.

Tretji odstavek 199.a člena ZV-1 določa, da se pobude za izdajo koncesije in pobude za izdajo koncesijskega akta za vrste rabe vode iz prvega odstavka tega člena, vložene do uveljavitve Zakona o dopolnitvah Zakona o vodah (Uradni list RS, št. 100/13), štejejo za pobude v skladu s prvim odstavkom tega člena.

Peti odstavek 199.a člena ZV-1 določa, da v primerih iz prvega in drugega odstavka tega člena vlada podeli koncesijo brez javnega razpisa v skladu z določbami tega zakona.

ZV-1 v 6. členu opredeljuje plačilo za rabo vode kot okoljsko dajatev za rabo naravnih dobrin. Plačila za rabo vode (koncesnine) so opredeljena v 123. členu ZV-1, določajo pa se v posamičnih koncesijskih aktih. Ker gre za novo polnilnico, bo obveznost plačevanja koncesnine na podlagi te uredbe nastopila z dnem začetka izvajanja vodne pravice. Za začetek izvajanja vodne pravice se šteje dan, ko je pijača dana v promet.

Pobudo za podelitev koncesije za vrtino B-1/09, je dne 29. 12. 2009 podal Mihael Bah, Loka pri Žusmu 52, 3223 Loka pri Žusmu. Pozneje je bila pobuda za pridobitev koncesije prenesena na Dragico Bah, Loka pri Žusmu 52, 3223 Loka pri Žusmu, ki ima registrirano dejavnost Sončna elektrarna Bah Dragica Bah, s. p., Loka pri Žusmu 52, 3223 Loka pri Žusmu (v nadaljnjem besedilu: Sončna elektrarna Bah Dragica Bah, s. p.) in v posesti zemljišče parcelo št. 142/2, k. o. 1231-Virštanj, kjer je vrtina B-1/09, kakor tudi parcelo št. 17/0, k. o. 1155 Loka pri Žusmu, kjer bo v okviru domačije zakoncev Bah polnilnica vode.

Drugi odstavek 2. člena uredbe določa, da pobudnik za pridobitev koncesije lahko pridobi koncesijo brez javnega razpisa, če:

* je do 21. decembra 2013 vložil pobudo za izdajo koncesije,
* je registriran za izvajanje dejavnosti proizvodnje pijač,
* proti njemu ni uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge prisilne odločbe.

Skladno z Zakonom o dopolnitvah Zakona o vodah (Uradni list RS, št. 100/13; v nadaljnjem besedilu: ZV-1C) je morala pravna ali fizična oseba, ki rabi vodo na dan uveljavitve ZV-1C za proizvodnjo pijač ali potrebe kopališč, ogrevanje in podobno, če se rabi mineralna, termalna ali termomineralna voda, in ji ni bila podeljena koncesija, do 21. decembra 2013 dati pobudo za izdajo koncesijskega akta. Pobuda za pridobitev koncesije je bila podana pravočasno.

Tretji odstavek 137. člena ZV-1 določa, da če je za rabo iz prvega odstavka prejšnjega člena treba pridobiti dovoljenje za poseg v prostor skladno s predpisi s področja urejanja prostora in graditve objektov, je podlaga za izdajo koncesijskega akta tudi prostorski akt države ali lokalne skupnosti.

Iz dopisa Oddelka za prostorsko načrtovanje in varstvo okolja Občine Šentjur št. 3501-429/2013-4(261) z dne 12. 11. 2013 je razvidno, da predmetno območje ureja Odlok o prostorsko ureditvenih pogojih Občine Šentjur (v nadaljnjem besedilu PUP, Uradni list RS, št. 78/03). Po 8. členu PUP je možna dopolnilna dejavnost v okviru 50 odstotkov objekta maksimalno možnih dimenzij glede na dovoljeno pozidanost, intenzivnosti izrabe zemljišča in preostale pogoje odloka.

Lastnika nepremičnine s parcelno št. 142/2, k. o. 1231 - Virštanj, kjer je vrtina B-1/09, sta Mihael in Dragica Bah, vsak do ½. Mihael Bah je 22. 10. 2013 pri notarju Sergeju Rojsu, Aškerčev trg 2, 3240 Šmarje pri Jelšah podpisal soglasje opr. št. SV-717/13, da kot solastnik do ½ soglaša, da Sončna elektrarna Bah Dragica Bah, s. p., uporablja celotno navedeno nepremičnino za koriščenje vodnega izvira na tej parceli za potrebe koncesije za odvzem vode za stekleničenje.

Lastnika nepremičnine s parcelno št. 17/0, k. o. 1155 - Loka pri Žusmu, kjer bo v okviru domačije zakoncev Bah polnilnica vode, sta Mihael in Dragica Bah, vsak do ½. Mihael Bah je 30. 5. 2016 pri notarki mag. Zlatki Brečko, Drofenikova ulica 15, 3230 Šentjur podpisal soglasje opr. št. SV-230/16, da kot solastnik do ½ soglaša, da Sončna elektrarna Bah Dragica Bah, s. p., uporablja celotno navedeno nepremičnino za dograditev obstoječega objekta v polnilnico vode ter v tej povezavi položitvi in vzdrževanju vse potrebne infrastrukture (npr. čistilna naprava, za odpadno in tehnološko vodo ipd.) za delovanje in poznejše vzdrževanje te polnilnice.

Sončna elektrarna Bah Dragica Bah, s. p., je z dopisom z dne 1. 6. 2016 predložila še terminski načrt izgradnje polnilnice, in sicer:

rok za pridobitev gradbenega dovoljenja: 1 leto, gradnja polnilnice: 1 leto, rok za dokončanje gradnje: 6 mesecev, rok za pridobitev uporabnega dovoljenja: 6 mesecev, pričetek rabe vode: 3 leta (torej v drugi polovici leta 2019).

Po izjavi gospodarskega subjekta Sončna elektrarna Bah Dragica Bah, s. p., naj bi začetna količina v letu 2019 znašala 2.000 m3 prodane pijače.

Gospodarski subjekt Sončna elektrarna Bah Dragica Bah, s. p., je registriran za: 11.070 (Proizvodnja brezalkoholnih pijač, mineralnih in drugih stekleničenih vod) in za 10.320 (Proizvodnja sadnih in zelenjavnih sokov).

Gospodarski subjekt Sončna elektrarna Bah Dragica Bah, s. p., do zdaj ni bil zavezanec za plačilo vodnega povračila.

Proti družbi Sončna elektrarna Bah Dragica Bah, s. p., ni uveden postopek prisilne poravnave, stečaja ali likvidacijski postopek in pobudnik za pridobitev koncesije ni prenehal poslovati na podlagi sodne ali druge prisilne odločbe, kar izhaja iz vpogleda v javne registre AJPES.

Po pridobitvi vodne pravice investitor lahko začne postopek pridobivanja gradbenega dovoljenja in v okviru tega vseh soglasij in dovoljenj, ki so obvezna po Zakonu o graditvi objektov.

Na podlagi vseh dokazil je razvidno, da gospodarski subjekt Sončni elektrarna Bah Dragica Bah, s. p., izpolnjuje vse pogoje iz drugega odstavka 2. člena te uredbe za pridobitev koncesije za rabo podzemne vode za proizvodnjo pijač.